இலக்கியப் படைப்பு உந்துதலும் ஆர்வமும் உள்ள முதல்வர் என்ற அளவில் சிறு உரையாடலுடன் அவரை நெருங்கிப் பரிசு பெறுவதில் உற்சாகப் பட்டேன். சுமார் முப்பது துறைகளில் படைப்புகள் பரிசு பெற்றன. அலுப்படையாத புன்னகையுடன் படைப்பாளிகளுக்கும், அப் புத்தகங்களின் பதிப்பாளர்களுக்கும் பரிசு வழங்கினார் முதல்வர். பரிசுத்தொகை பத்தாயிரம் ரூபாய். பதிப்பாளர் ஊக்கத்தொகை ரூபாய் இரண்டாயிரம் என அமைந்தது.